
Riigi 2026. aasta teise lisaeelarve seaduse eelnõu
teiseks lugemiseks
1. Menetlus juhtivkomisjonis esimese ja teise lugemise vahel 
Eelnõu algatas Vabariigi Valitsus käesoleva aasta 21. septembril 2026. Esimene lugemine toimus 30. septembril. Rahanduskomisjon arutas eelnõu teise lugemise ettevalmistamisel 13. ja 15. oktoobril. 
2. Muudatusettepanekud
Muudatusettepanekute esitamise tähtajaks, k.a 14. oktoobriks kell 17.15. laekus 5 muudatusettepanekut, sealhulgas 3 Isamaa fraktsioonilt, 1 Jaanus Karilaidilt ja 1 Aivar Kokalt. 
Rahanduskomisjon koostas koostöös Rahandusministeeriumiga ühe mitmest osast koosneva, valdavalt kulusid täpsustava muudatusettepaneku.
Ettepanekute selgitused on muudatusettepanekute loetelus.

Isamaa fraktsioon esitas järgmise muudatusettepaneku:   
„Muuta eelnõu § 1 ja vähendada keskvalitsuse kulusid 200 miljoni euro võrra, kusjuures ei vähendata riigikaitsekulusid ega õpetajate, politseinike ja päästetöötajate töötasusid.“

Rahanduskomisjon jättis eelnimetatud Isamaa fraktsiooni RKKTS- i nõuetele mittevastava muudatusettepaneku läbi vaatamata ja muudatusettepanekute loetellu kandmata järgmisel põhjusel. 
Vastavalt RKKTS- le peavad muudatusettepanekud sisaldama viidet eelnõu muudetavale osale ja soovitava muudatuse täpset sõnastust. Ettepanekus ei ole näidatud, millisest ministeeriumi tulemusvaldkonna programmi tegevusest tuleb kulusid vähendada ja piirata.

Isamaa fraktsiooni 2 muudatusettepanekut, Jaanus Karilaidi muudatusettepaneku ja Aivar Koka muudatusettepaneku jättis rahanduskomisjon arvestamata.

3. Komisjoni menetluslikud otsused ja ettepanekud
Rahanduskomisjon tegi ettepaneku võtta eelnõu päevakorda 21. oktoobril ja teine lugemine lõpetada.

